אייקון (זמר)

**אֵייקון** (באנגלית: **Akon**; נולד ב-16 באפריל 1973) הוא הכינוי של זמר ומלחין ההיפ הופ אליאָאון טיאם (שמו המלא: **Aliaune Damala Bouga Time Puru Nacka Lu Lu Lu Badara Akon Thiam**). השנה בה התפרסם הייתה 2004 לאחר יציאת הסינגל "Locked Up" מאלבום הבכורה שלו "Trouble". הוא היה מועמד לזכות בפרס גראמי על השיר "Smack That" בשנת 2006.

## ביוגרפיה
אייקון נולד בשם אליאָאון טיאם, בעיר סנט לואיס. אביו, מור טיאם, הוא מוזיקאי ג'אז סנגלי מבני שבט הדוגון. עד גיל שבע הוא התגורר בסנגל מאחר שמשפחתו רצתה שהוא ואחיו יוכלו לקבל חינוך טוב, ובגיל חמש עשרה הוא עבר יחד עם משפחתו אל ניו ג'רזי. בגלל המעברים בין המדינות אליאָאון שלט בשלוש שפות: אנגלית, צרפתית ווולופית. בניו ג'רזי הוא ביקר בבית ספר בשם "תיכון שיידר" ושם נערכה ההיכרות בינו לבין מוזיקת ההיפ הופ.

השיר הראשון שכתב היה "Operations of Nature". מאוחר יותר בחייו אייקון נעצר והואשם בתקיפה ומכירת סמים. את כל הזמן ששהה בבית הכלא, הוא הקדיש למוזיקה. לאחר שחרורו הוא החל להקליט שירים בסטודיו הפרטי שלו. אחיו החורג, הכוריאוגרף דיוין סטיבנס, שלח בסתר את קלטת הדמו של אחיו אל חברות הקלטה שונות. לאחר זמן מה, חברת ההקלטות "Street Records Corporation" נענתה בחיוב ולקחה את אייקון תחת חסותה. בשנת 2004 היא הוציאה לאייקון את אלבומו הראשון, "Trouble".

ב-27 ביוני 2005, הוציא את הסינגל "Belly Dancer (Bananza)".

בדצמבר 2006, היה אייקון מועמד לפרס גראמי, אך לבסוף הפסיד אותו לג'סטין טימברלייק. ב-7 ביולי 2007, הופיע אייקון בלייב ארת' בניו ג'רזי. ב-2 באוגוסט 2007, הוא היה אמור להופיע באוסטרליה, אך בגלל עברו הפלילי לא קיבל אשרת כניסה ולבסוף לא הופיע.

ביולי 2007 הופיע אייקון בתל אביב ישראל. באותה שנה בפברואר 2007 השיק והחל במכירות חברת ההלבשה של אייקון "Konvict Clothing". המיוחד בלבוש היה שאותם הבגדים היו מתאימים גם לגברים וגם לנשים. הלבוש כלל מעילי ספורט, מכנסי ג'ינס, חולצות וכובעים. עם בגדים דומים לאלה אייקון הופיע בהופעות שלו.

אייקון עובד כעת על תוכנית ריאליטי שתקרא "My Brother's Keeper". בנוסף הוא מתכנן להשתתף בסרט על חייו, שיקרא "Illegal Alien".

בינואר 2010 השתתף ברמיקס הרשמי לשיר של הזמר החרדי לשעבר מתיסיהו "Matisyahu ft. Akon - One Day".

## חיים אישיים
אייקון מתגורר כיום בשני בתים, האחד באטלנטה והשני בדקר שבסנגל. אייקון שהה בכלא למשך חמש שנים. בסוף שנת 2005, נרצח במכוניתו מנהלו האישי רוברט מונטנז, לכן האלבום "Konvicted" מוקדש לו. אייקון היה בתוך המכונית בזמן הרצח ונפצע בכתפו. בעברו, היה אייקון מוכר סמים, אך על פי טענתו, הוא מעולם לא השתמש בהם. כמו כן אייקון טוען שהוא שינה את חייו לחלוטין לאחר שחרורו מהכלא.

אייקון הוא מוסלמי פוליגמי. יש לו תשעה ילדים מכמה נשים שונות. הקים ארגון צדקה בשם "Konfidence Foundation" למען ילדים באפריקה. כמו כן יזם את פרויקט "Akon Lighting Africa" לאספקת תאורה על בסיס אנרגיה סולרית באפריקה.

בשירו *sorry ,blame it on me* מנצל אייקון את האפשרות לסגור מעגל בחייו, בשיר מספר את סיפורו האישי למעריצים, על אשתו וילדיו, מתנצל בפני האנשים בהם פגע כמו ילדיו, חבריו, אשתו ומשפחתו. 
מספר שנכנס לכלא בגין תקיפת קטינה בת 15 אך מספר שלא ידע שהיא עדיין קטינה. המתנצל בפני בעלי המועדון שבו קרתה התקיפה על כך שבגללו נסגר המועדון ומסביר שבכניסה למועדון היה שלט האוסר על כניסה מתחת לגיל 21 ולכן לא ידע שהנערה קטינה. המתנצל על העיסוק בסמים, מתנצל בפני מעריציו ומספר שלמענם הוא לוקח על עצמו את האחריות, אף על פי שלדעתו זו היא אשמתה של הנערה שנכנסה למועדון ללא היתר מתאים בגיל, ולמקום שהיה אסור לה ללכת אליו. בשיר מספר את סיפורו המלא ומבקש להתנצל באנשים שבהם פגע.

נכון לשנת 2017, הונו של אייקון מוערך בכ־80 מיליון דולר.

## קריירה מוזיקלית
### 2004-2006: Trouble
200px|ממוזער|שמאל|אייקון בשנת 2007
אלבום הבכורה של אייקון נקרא "Trouble" והוא יצא ב-29 ביוני 2004. הוא כלל בתוכו את הלהיטים "Locked Up", "Lonely", "Belly Dancer", "Pot of Gold" ואת השיר בו ביטא את רגשותיו משהותו בכלא, "Ghetto".

הסינגל הראשון והמוצלח ביותר מתוך אלבומו היה "Lonely", חידוש לשיר קלאסי מפורסם של הזמר בובי וינטון עם תוספת של אמרות מפורסמות מתוך שירים של הראפרים טופאק שאקור והנוטוריוס בי. איי. ג'י..

בארצות הברית נמכרו 1.4 מיליון עותקים מהאלבום ובשאר העולם כ-3 מיליון.

### 2006-2008: Konvicted
200px|ממוזער|שמאל|אייקון בהופעה בשנת 2009

ב-14 בנובמבר 2006 אייקון מוציא את אלבומו השני "Konvicted". האלבום נמכר ברחבי העולם ועקף את האלבום הראשון בכמות העותקים שנמכרו.

שלושת הסינגלים מתוך האלבום, "Smack That" (שהוקלט בשיתוף עם הזמר אמינם), "I Wanna Love You" (בשיתוף עם הזמר סנופ דוג) ו"Don't Matter", עמדו בראש המצעדים בארצות הברית ובבריטניה יותר מחודש.

בארצות הברית נמכרו כמעט 2.2 מיליון עותקים של אלבום זה ובשאר העולם כמעט 3.5 מיליון עותקים.

ב-1 באוקטובר, יצאה עריכה מחודשת של האלבום בבריטניה.

### 2008-2010: Freedom
ב-2 בדצמבר 2008 הוציא אייקון את אלבומו השלישי, Freedom (חופש) שזכה להצלחה גדולה.
הסינגל הראשון שיצא מהאלבום היה "Right Now" שהגיע למקום החמישי במצעד הבריטי. אחריו יצא הסינגל "I'm So Paid" שגם זכה להצלחה רבה.
בתחילת 2009 יצא הסינגל השלישי מהאלבום שנקרא "Beautiful".בסוף שנת 2010 הוציא שיר חדש עם השלישייה "דה לונלי איילנד" בשם "I Just Had Sex".

השיר "Angel Eyes" (בשיתוף עם Play-N-Skillz) הודלף לאינטרנט, השיר ששימש כהשראה לשיר זה של אייקון הוא בבירור השיר הקלאסי של קים קרנס, "Bette Davis Eyes".

ב-18 באוגוסט 2023 השתתף בסינגל "Locked Up" של סטיב איוקי וההרכב Trinix.

## דיסקוגרפיה
### אלבומי אולפן
*29 ביוני 2004 - *Trouble*
*14 בנובמבר 2006 - *Konvicted*
*2 בדצמבר 2008 - *Freedom*
*2015 - Stadium''

### סינגלים
;2004
* "Locked Up" - בשיתוף עם Styles P. המקום ה-8 במצעד האמריקאי, המקום ה-5 במצעד הבריטי
* "Ghetto"

;2005
* "Lonely" - המקום ה-4 במצעד האמריקאי, המקום ה-1 במצעד הבריטי
* "Belly Dancer" - המקום ה-30 במצעד האמריקאי, המקום ה-5 במצעד הבריטי
* "Pot Of Gold"

;2006
* "Smack That" - בשיתוף עם אמינם. המקום ה-2 במצעד האמריקאי, המקום ה-1 במצעד הבריטי
* "I Wanna Love You" - בשיתוף עם סנופ דוג. המקום ה-1 במצעד האמריקאי והבריטי

;2007
* "Don't Matter" - המקום ה-1 במצעד האמריקאי, המקום ה-3 במצעד הבריטי
* "Mama Africa"
* "Sorry, Blame It on Me" - המקום ה-7 במצעד האמריקאי, המקום ה-22 במצעד הבריטי

;2008
* "I Cant Wait" - בשיתוף עם טי-פיין
* "Right Now" - המקום ה-8 במצעד האמריקאי, המקום ה-6 במצעד הבריטי
* "I'm So Paid" - בשיתוף עם ליל ויין ויאנג ג'יזי. המקום ה-31 במצעד האמריקאי, המקום ה-59 במצעד הבריטי

;2009
* "Beautiful" - בשיתוף עם קולבי אודונ'ס וקרדינל אופישל. המקום ה-19 במצעד האמריקאי, המקום ה-8 במצעד הבריטי
* "We Don't Care"

;2010
* "Oh Africa" - בשיתוף עם קרי הילסון

### סינגלים שהתארח

;2005
* "Soul Survivor" עם יאנג ג'יזי
* "Moonshine" עם Savage

;2006
* "Girls" עם Beenie Man
* "Snitch" עם אובי טרייס

;2007
* "The Sweet Escape" עם גוון סטפאני
* "I Tried" עם Bone Thugs-n-Harmony
* "We Takin' Over" עם T.I., פאט ג'ו, ליל ויין, בירדמן ודי ג'יי חאלד
* "Bartender" עם טי-פיין
* "The Way She Moves" עם Zion
* "Sweetest Girl (Dollar Bill)" עם Wyclef Jean וליל ויין
* "Hypnotized" עם פלייס
* "Get Buck in Here" עם לודאקריס, דידי, ליל ג'ון וDJ Felli Fel
* "I'll Still Kill" עם 50 סנט

;2008
* "Wanna Be Startin' Somethin'" עם מייקל ג'קסון
* "What You Got" עם קולבי אודונ'ס
* "Dangerous" עם קרדינל אופישל
* "What's Love" עם שגי
* "Out Here Grindin" עם די ג'יי חאלד, פלייס, ליל בוסי, אייס הוד וטריק דאדי
* "Body on Me" עם נלי ואשנטי
* "Wake It Up" עם E-40

;2009
* "Dreamgirl" עם Tay Dizm
* "Available" עם פלו רידה
* "Day Dreaming" עם די ג'יי דרמה, סנופ דוג וT.I.
* "One" עם פאט ג'ו
* "Just Go" עם Lionel Richie
* "Stuck with Each Other" עם Shontelle
* "Overtime" עם אייס הוד וטי-פיין
* "Sexy Bitch" עם דייוויד גטה
* "Shut It Down" עם פיטבול

;2010
* "BodyBounce" עם קרדינל אופישל
* "Hold My Hand" עם מייקל ג'קסון

;2011

Boomerang עם פיטבול ו ג'רמיין דופרי ו די ג'יי פלי פל

;2012

Chop My Money עם פי סקואר ו מאי די

### וידאו-קליפים

## פילמוגרפיה
בשנת 2012 שיחק בסרט הדרמה הניגרי "Black November" לצד שחקנים כמו מיקי רורק, קים בייסינגר ווייקליף ז'אן. 

בשנת 2014 שיחק בסרט הפשע "שוד אמריקאי" את שוגר, לצידם של אדריאן ברודי וג'ורדנה ברוסטר.

## קישורים חיצוניים

* 

* האתר הרשמי של אייקון

## הערות שוליים

קטגוריה:אמנים אמריקאים הידועים בשם במה
קטגוריה:זמרים אמריקאים
קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:זוכי פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה העולמי: רית'ם אנד בלוז
קטגוריה:זוכי פרס המוזיקה העולמי: אמריקאים
קטגוריה:זוכי פרס בחירת הנוער
קטגוריה:אישים ממוצא סנגלי
קטגוריה:אמריקאים שנולדו ב-1973